
S'ha duit a terme un reconeixement de les comunitats vegetals bentòniques de 
Portocolom (Mallorca), dominades per Posidonia oceanica i Caulerpa prolifera. 
En aquest article es presenta la distribució actual d'aquestes comunitats, es 
valora el seu estat biològic i es compara amb estudis anteriors, detectant-se una 
notable degradació. Es dóna a conèixer la presència d'una clapa de Caulerpa 
taxifolia. 

DISTRIBUTION AND BIOLOGIC STATE OF THE BENTHIC 
MACROPHYTES COMMUNITIES FROM PORTOCOLOM (MAJORCA, 
WESTERN MEDETERRANEAN). DETECTED THE PRESENCE OF 
CAULERPA TAXIFOLIA (VAHL) C. AGARDH. A recognition of the benthic 
vegetal communities, which are dominated by Posidonia oceanica and Caulerpa 
prolifera, has been carried out in Portocolom (Majorca, western Mediterranean). 
In this study, I show the present distribution of these communities, I evaluate 
their biological state and finally I have compared the results, with previous 
studies, detecting a remarkable degradation. As a result of study a patch of 
Caulerpa taxifolia has been detected. 

macrophytes, Caulerpa taxifolia. 

Portocolom és un port natural situat en costa felanitxera, i un dels més destacables 
la costa de xaloc (SE) de Mallorca (Fig. 1), del litoral mallorquí de llevant (Aguiló, 1991). 
l'accident geogràfic més important de tota la És format per una badia, ben protegida dels 

temporals de llevant, d'aproximadament 
596.000 m?, la qual presenta diversos entrants 
i raconades (Aguiló, 1991). La profunditat 
varia des de 0,1 fins a 2 m en les raconades 
més internes com: sa Bassa Nova, s'Ense- 
nada des Pla de sa Sínia o es Rivetó: entre 
2i 6 m en les zones centrals: fins als 11 m 
en la bocana, situada al migjorn (S), d'uns 

200 m d'amplada. La topomímia de Porto- 
colom utilitzada en aquest article és recollida 
i analitzada a Aguiló (1991). El substrat de 
la badia és quasi totalment mòbil, sent el seu 
component principal el fang, susbtituit en 
diversos llocs per arena (Ribera, 1983; 
Conselleria d'Agricultura i Pesca, 1989), 
principalment a la zona de llevant (E), on es 
situen les dues platges del port: es Babo i 
s'Arenal. Els únics punts de substracte rocós 
destacables de la badia són al costat 
de llevant de la bocana. 

Els objectius principals d'a- 
quest estudi eren constatar la 
distribució i qualitat biològica de les 
principals comunitats de macròfits 
bentònics, així com la comparació de 
l'estat actual d'aquestes comunitats 
amb els referents anteriors (Ribera, 
1983, Conselleria d'Agricultura i 

= Pesca, 1989; Moreno et al., 1990). 
També es va voler comprovar si 
Valga Caulerpa taxifolia s'havia 
establert al Port. Aquest interès ve 
determinat per una sèrie de factors 
els quals provoquen que Portocolom 
sigui susceptible de rebre aquesta 
alga forània. Els factors són: la rela- 
tiva proximitat amb el nucli turístic 
de Cala d'Or i Portopetro (unes 3,5 
i 4,5 milles nàutiques 
respectivament), on s'ha descrit la 
presència de Caulerpa taxifolia (Pou 
et al., 1993), l'especial configuració 
del port que dóna recés a moltes 
embarcacions i el fet que un vector 
de propagació d'aquesta alga són les 
àncores dels vaixells. 

Es va fer una especial atenció, 
en la constatació de la distribució i 
qualitat biològica de les principals 
comunitats de macròfits bentònics a 
sa Bassa Nova, ja que en diverses 
ocasions s'ha fet referència a la 


400 — 800 








Fig. 1. Localització i toponímia de la badia de Portocolom, 
situat en la costa de xaloc (SE) de l'illa de Mallorca. 

Fig. 1. Location and toponymy of the bay of Portocolom, 
situated in the SE coast of the island of Majorca (Western 
Medeterranean). 


necessitat de realitzar una “millora” 
en aquest espai creant-hi una platja 
artificial i una zona d'amarraments. 

Material i mètodes 


Aquest article està basat en les mostres 
i dades recopil'lades a Portocolom a darreries 
del més de maig de 1999. La pauta de treball 
que s'ha seguit per dur a terme aquest article 
ha estat: la realització d'una sèrie de transsec- 
tes per copsar la distribució de les comunitats, 
la recollida de dades per parametritzar la qua- 
litat, entesa com a estat biològic, de les 
comunitats i l'escombratge 
d'una part del port per cop- 
sar la resposta de les 
comunitats a un sistema de 
forta agressió. 

Es van realitzar 17 
transsectes (Fig. 2), esta- 
blerts d'una manera més o 
menys arbitrària i malgrat 
recollir dades de totes les 
zones de la badia, la zona de 
sa Bassa Nova i del moll 
són les zones més tre- 
ballades. Els transectes es 
van realitzar amb un esca- 
fandre autòmon, però allà on 
la profunditat ho permetia es 
va fer senzillament amb 
ulleres i tub. S'apuntava en 
una llibreta subaquàtica la 
distància en què hi havia un 
canvi observable en la distri- 
bució de les comunitats i el 
seu recobriment. 

Per a la confecció del 
mapa de distribució o de 
caracterització de les comu- 
nitats bentòniques, es van 
haver d'assignar una sèrie de 
intervals per representar les 
diferències de densitat en 
què es trobaven les comuni- 
tats. Aquests intervals es van 
definir mitjançant una esti- 


l'algun rizoma amb fillloides de Caulerpa 
prolifera o d'algun peu de Posidonia 
oceanica molt allunyat un de l'altre. 

- Densitat moderada: hi ha una 
prèsència més notable de Posidonia oceanica 
o de Caulerpa prolifera, però els peus o els 
rizomes són clarament destriables i no formen 
un continu. 


Mostres per definir 
X l'estat biològic 





mació subjectiva de la 
densitat en què es presen- 
taven: 

- Baixa densitat: 
assimilable a la presència 


Fig. 2. Situació dels transsectes, de la recollida de mostres i de la 
prospecció detallada realitzats en aquest estudi. 

Fig. 2. Situation of the transects, of the harvest of samples and the 
detailed prospection made in this study. 

- Densitat elevada: la praderia de 
Posidonia oceanica o de Caulerpa prolifera 
ja forma un continu, peró encara es pot veure 
amb relativa facilitat el susbtrat. 

- Densitat molt elevada: la praderia de 
Posidonia oceanica o de Caulerpa prolifera 
forma un continu molt atapit i no es pot 
veure el substrat. 

També s'anotaven els canvis en l'estat 
biològic d'aquestes espècies. La pauta per a 
definir la qualitat de les plantes o l'estat 
biològic es va establir a partir de les dades 
recollides en una sèrie de punts (Fig. 2), que 
es van considerar representatius respecte a 
Pestat biològic de les plantes de la zona. 
Aquests punts es van situar mitjançant 
enfilacions i marcacions. A cada punt es van 
observar una sèrie de paràmetres a les plantes, 
distribuint-les en 2 categories (Taula 1), més 
o menys subjectives, sobre l'estat en què es 
trobaven: bo o elevat i baix. Els paràmetres 
per a Posidonia oceanica van ser la 
presència d'epífits, el número i la grandària 


de les fulles, la presència de necrosi cel-lular 
i de fulles mortes. Per a Caulerpa prolifera: 
la grandària dels fillloides, el número de 
filloides per rizoma, la presència de necrosi 
cellular i de fil-loides morts. La definició de 
normalitat o d'inferioritat es fan fer seguint 
els criteris de la Dra. Pérez (com. pers.). 

A més dels transectes, es va realitzar 
una prospecció detallada en la zona exterior 
de sa Bassa Nova i del moll, bussejant però 
sense seguir cap derrota concreta (Fig. 2), per 
tenir una idea més clara de les comunitats 
estudiades en un sistema de forta agressió per 
mor de la presència de les àncores i el llaurat 
de les cadenes dels nombrosos vaixells que 
romanen dins el port. 

Les dades dels grans vaixells fondejats 
(principalment en la zona exterior de sa Bassa 
Nova i el Moll) són extretes d'un recompte 
diari, realitzat entre les 14-15 h. quan el 
moviment d'entrada i sortida era mímin, en el 
mes. d'agost i primera setmana de setembre de 
1998. 


Taula 1. Paràmetres observats i forma discriminativa dels resultats obtinguts per a definir la qualitat dels 


macròfits. 


Table 1. Parameter observed and discernment means of the obtained results pear to define the quality 


of the macrophytes. 





Parámetres Observats 


Estat Biològic 


Elevat 


Baix 





Epífits 

Número de fulles 
Grandària foliar 
Necrosi cel lular 


P. oceanica Fulles mortes 
Número de fil-loides 
Grandària dels fil-loides 
Necrosi cel-lular 

C. prolifera — Fil-loides morts 


Absència o traces 
Normal 
Normal 
Absència o traces 
Absència o traces 
Normal 
Normal 
Absència o traces 
Absència o traces 


Presència rellevant 
Inferior 
Inferior 
Presència rellevant 
Presència rellevant 
Inferior 
Inferior 
Presència rellevant 
Presència rellevant 

Resultats 


Les comunitats presents en la badia són 
formades per Posidonia oceanica i Caulerpa 
prolifera, normalment —monoespecífiques 
(atanent a l'espècie dominant), sols en tres 
zones es poden trobar les dues espècies jun- 
tes. No s'ha detectat Cymodocea nodosa, 
present en la descripció de la vegetació dels 
fons realitzada a l'any 1980 (Ribera, 1983), 
però que ja no es va detectar en els estudis 
de Moreno et al. (1989). Per 
zones, els resultats obtinguts 
són els següents: 

a) Sa Bassa Nova 

Dins d'aquesta reco- 
nada (Fig. 3) hi ha una 
important comunitat de 

En front del moll és l'única zona en la 
qual es podria considerar que ni ha una 
“praderia” mixta Les cometes en el mot de 
praderia, vénen a raó de què la densitat dels 
peus de les plantes és molt baixa i no es po- 
dria considerar una verdadera praderia. Tant 
la densitat com l'estat biològic de Caulerpa 
prolifera i de Posidonia oceanica és baix, 
principalment en el cas de Posidonia ocea- 
nica, on molts feixos presentaven un avançat 
procés de degradació. En aquesta zona la 

(Densitat moderada de C. prolifera 








Caulerpa prolifera que 
presenta un recobriment pràc- 
ticament total i un bon estat 
biològic, amb els fil-loides 
llargs i amples, especialment 
a poca profunditat (entre 1 i 
0,5 m). També és destacable 
la presència d'una zona on hi 
ha feixos de Posidonia 
oceanica més o menys dis- 
persos dins la praderia de | 
Caulerpa prolifera. Més a | 
l'interior d'aquesta raconada | 
el recobriment presenta dis- 
continuïtats en forma de 
línees sense vegetació, produ- | 
ïdes pels caps, coderes o les 
derrotes de les embarcacions. 
Més a l'interior, el reco- 
briment de Caulerpa 
prolifera és baix i la planta 
es distribueix a clapes. La 
zona que toca a la costa, 
principalment la zona de lle- 

vant, és ocupada per una 
capa considerable de llot, 
nuu de vegetació. 

b) Zona exterior de sa Bassa 
Nova i el Moll 


taxifolia. 


Fig. 3. Caracterització de les comunitats de Posidonia oceanica i 
de Caulerpa prolifera, així com la localització de Caulerpa 


Fig. 3. Characterization of the communities of Posidonia oceanica 


and Caulerpa prolifera, as well as the location of Caulerpa taxifolia. 

transparència de l'aigua (malgrat no es va 
mesurar) era molt baixa: a causa del color 
verd de l'aigua, sovint, malgrat estar 
submergit, no es podia destriar el fons a 1 m 
de distància. L'aspecte de les comunitats 
millora considerablement, sobretot Posidonia 
oceanica, quan hom s'acosta cap al centre de 
la badia on l'aigua, sense assolir valors de 
transparència molt elevats, permetia visualitzar 
perfectament el fons, situat a 4-5 m, des de la 
superficie. 
c) S'Ensenada des Pla de sa Sínia 

Exceptuant la presència d'un canal que 
condueix al port esportiu on no s'ha detectat 
la presència de macroflora, és una zona on es 
troba una praderia de Caulerpa prolifera amb 
una densitat i estat biològic força elevats. 
Com passa a sa Bassa Nova la poca 
profunditat i la presència d'embarcacions i els 
seus caps i coderes fan que el recobriment 
presenti discontinuitats en forma de línies 
sense vegetació. 
d) Es Rivetó i es Mollet d'en Pereió 

En la reconada d'es Rivetó la densitat i 
l'estat biològic de Caulerpa prolifera són 
baixos. En la zona de es Mollet d'en Pereió, 
la praderia de Caulerpa prolifera es troba en 
millor estat i es poden trobar alguns peus de 
Posidonia oceanica en un relatiu bon estat, 
e) Es Babo 

En aquesta zona hi ha una praderia de 

Caulerpa prolifera, que a la part més próxima 
a la costa presenta un recobriment elevat. 
Malgrat això, l'estat biològic la praderia no és 
gaire bo. 
f) S'Arenal i la bocana 

En aquesta zona es troba una praderia 
de Posidonia oceanica amb un recobriment 
elevat i un estat biològic bo (Fig. 3). La 
praderia més pròxima a la platja de s'Arenal 
presenta una configuració amb línies, d'uns 
50 cm, que es tallen fent una xarxa irregular 
de feixos amb clars signes d'estrés, o amb 


poca vegetació, produits segurament per les. 


embarcacions que contínuament amollen 
l'àncora prop de la platja. En la zona de la 
bocana el recobriment és més o menys elevat, 
podent aparèixer illes més o menys grosses, 


però ben denses, envoltades per arena. Un 
detall curiós és, en el costat de ponent (W) 
de la bocana, la presència de mates, més o 
menys petites, de Posidonia oceanica en mig 
d'una praderia relativament compacta. Aquest 
fet és motivat per l'acció de sega, i posterior 
recuperació, que va produir un veler que va 
embarrancar el 6 de febrer de 1996 i que no 
va ser tret fins el 8 de novembre del mateix 
any i del qual encara es poden veure algunes 
restes. 

La mata de Caulerpa taxifolia que es 
va detectar en la zona exterior de sa Bassa 
Nova (Fig. 3) és d'una mida petita, d' uns 
25-30 cm). La detecció d'aquesta mata es va 
fer en el darrer dia de campanya quan es 
realitzava aquella prospecció detallada sense 
seguir cap derrota concreta, per això la 
localització sols és aproximada, ja que es va 
fer per enfilació dins l'aigua i amb diversos 
vaixells que dificultaven la correcta presa de 
referències. 


Discussió i conclusions 


Portocolom presenta una macrovege- 
tació bentónica formada per Posidonia 
oceanica i Caulerpa prolifera. Quan es té 
compte els referents anteriors, principalment 
amb dades de 1980 de Ribera (1983), 
s'observa que les comunitats de macròfits 
bentònics de la badia de Portocolom estan 
patint un procés de degradació continuada. 
Això s'observa en el retròcés de les 


-comunitats de Caulerpa prolifera i Posidonia 
-oceanica en la majoria de les àrees estudiades 


i en la desaparició de Cymodocea nodosa, 
també s'expressa en els valors baixos en 
l'estat biològic que presenten la majoria de 
les zones estudiades. Però aquesta degradació 
no és tan forta com la que es va detectar en 
l'estudi realitzat a l'octubre de 1989 (Moreno 
et al., 1990). El factor distorsionador van ser 
els forts aports d'aigua dolça i de terra 
produits per les inundacions de principis de 
setembre d'aquell any. 

La degradació és produida per molts 
factors, però es poden destacar: la nombrosa 
presència de grans vaixells d'esbarjo fondejats 
en les aigües del port (la mitja durant l'estiu 
de 1998 va ser de 66, podent arribar al cente- 
nar en dies concrets -3 i 7 d'agost-), amb 
l'efecte pertorbador de les àncores i cadenes, 
que amb els seus moviments a més de 
pentinar contínuament el substrat aixequen una 
important quantitat de sediment que queda 
suspès en les aigües, sense oblidar l'impacte 
puntual de l'ancorar i desancorar. També es 
pot destacar la contínua fertilització de les 
aigues a causa dels vessaments incontrolats, 
tant per part del vaixells com de les filtracions 
povinents de la xarxa de clavegueram 
(Conselleria d'Agricultura i Pesca, 1989). 
Aquesta fertilització provoca, especialment en 
la zona del moll, una gran presència de 
fitoplàncton que es tradueix en una baixa 
transparència de l'aigua (Estrada et al., 1989, 
Conselleria d'Agricultura i Pesca, 1989). No 


hi ha dades concretes ni de transparència, ni : 


de producció, però la forta degradació dels 
feixos de Posidonia oceanica en la zona del 
moll, sembla indicar que no podran sobreviure 
molts d'anys més en aquestes condicions 
(Bulthis i Woelkerling, 1993, Philipart, 1995). 

Pel que fa a sa Bassa Nova, contrària- 
ment del que hom pot observar des de la 
costa: la presència d'una capa considerable de 
llot, molt sovint fent mala olor, és una àrea, 
on a partir d'una certa profunditat, hi ha una 
relativa bona qualitat ambiental, expressada 
amb el bon estat biològic tant de Caulerpa 
prolifera com de Posidonia oceanica. La 
creació o regeneració d'una platja o la cons- 
trucció d'una sèrie de mollets i l'obertura d'un 
canal amb prou calat per permetre el trànsit 
dels vaixells, destruiria un dels paratges menys 
degradats del port. 

Per últim, la presència de Caulerpa 
taxifolia a Portocolom fa témer, si no hi ha 
una actuació prou acurada, una accentuació de 
la degradació d'aquesta badia. La perillositat 
de la localització d'aquesta alga és elevada, ja 


que està situada en una zona habitual de . 


fondeig, amb el consequent llaurat de cadenes 

i àncores, la qual cosa podria facilitar la seva. 
expansió (Ribera el al., 1996). De fet, 
l'expansió de la clapa que es va trobar en la 
campanya del mes de maig ja s'ha produit, en 
un reconeixement de la zona feta per tècnics 
de la Conselleria d'Economia, Agricultura, 
Comerç i Indústria, així com una sèrie de 
voluntaris locals, en el mes de novembre de 
1999, varen detectar que l'alga es distribuia 
per clapes de diferents mides, ocupant una 
superfície total aproximada d'uns 50 m?, 

